Maahanmuuttovirasto
1019953-5
PL 10
MAAHANMUUTTOVIRASTO
00086
Heikki Väätämöinen
+358 295430431
heikki.vaatamoinen@migri.fi
http://www.migri.fi
https://hanki.tarjouspalvelu.fi/hanki?id=379067&tpk=4d8a241c-7db4-4a9f-b491-7a5194e89c10
https://hanki.tarjouspalvelu.fi/hanki?id=379067&tpk=4d8a241c-7db4-4a9f-b491-7a5194e89c10
Maahanmuuttovirasto: Vastaanottokeskustoiminta
MIGDno-2021-467
Tämän dynaamisen hankintajärjestelmän kohteena on kansainvälistä suojelua hakevan vastaanotosta sekä ihmiskaupan uhrin tunnistamisesta ja auttamisesta annetun lain (746/2011, jäljempänä ”vastaanottolaki”) mukainen turvapaikanhakijoiden vastaanottokeskustoiminta aikuisille ja perheille.
Vastaanottokeskustoiminta tarkoittaa vastaanottopalveluita ja muuta turvapaikanhakijoiden vastaanottoon kuuluvaa toimintaa. Vastaanottokeskustoiminnalla järjestetään ja tuotetaan keskeisesti ihmisarvoinen kohtelu, majoituspaikka sekä toimivat ja laadukkaat vastaanottopalvelut sekä muu turvapaikanhakijoiden vastaanottoon kuuluva toiminta vastaanottokeskukseen rekisteröidyille turvapaikanhakijoille. Vastaanottokeskustoiminnassa edistetään ja ylläpidetään hakijoiden terveyttä, hyvinvointia, toimintakykyä, omatoimisuutta sekä mahdollisimman turvallisia majoitusolosuhteita.
Hankinnan tavoitteena on saada aikaan valtakunnallinen hankintajärjestely sitä tilannetta varten, kun uusia vastaanottokeskuksia perustetaan muiden kuin valtion/Maahanmuuttoviraston ylläpitämänä. Yksittäiset vastaanottokeskukset tullaan myöhemmin kilpailuttamaan tähän dynaamiseen hankintajärjestelmään hyväksyttyjen toimittajien kesken.
Hankinnan kohteena voi tarpeen mukaan olla laitos- tai asuntopohjainen vastaanottokeskus, näiden yhdistelmä sekä keskus, joka järjestää ja tuottaa vastaanottokeskustoiminnan vain itse majoituksensa järjestäville turvapaikanhakijoille (ns. yksityismajoittujat). Myös muiden kuin vain yksityismajoittujille vastaanottokeskustoiminnan järjestävän ja tuottavan vastaanottokeskuksen tulee kyetä järjestämään ja tuottamaan vastaanottokeskustoimintaa yksityismajoittujille. Hankinnan kohteena oleva vastaanottokeskus voi tarpeen mukaan toimia kauttakulku- tai odotusajan keskuksena tai niiden yhdistelmänä.
350000000.00
Vastaanottopalvelut ja muun turvapaikanhakijoiden vastaanottoon kuuluvan toiminnan turvapaikanhakijalle järjestää ja tuottaa se vastaanottokeskus, jonka asiakkaaksi turvapaikanhakija on rekisteröity. Vastaanottopalvelut ja muu turvapaikanhakijoiden vastaanottoon kuuluva toiminta järjestetään ja tuotetaan käytännössä ja pääasiassa vastaanottokeskuksessa keskuksen henkilökunnan toimesta. Keskuksen henkilökunnan määrään ja pätevyyksiin liittyy lakisääteisiä ja muita vaatimuksia.
Vastaanottopalveluihin kuuluvat majoitus, vastaanottoraha, sosiaalipalvelut, terveydenhuoltopalvelut, tulkki- ja käännöspalvelut sekä työ- ja opintotoiminta siten kuin vastaanottolaissa säädetään. Vastaanottokeskukset antavat muuna vastaanottoon kuuluvana toimintana turvapaikanhakijoille esimerkiksi neuvontaa ja ohjausta sekä tietoa heitä koskevista asioista, auttavat oleskeluluvan saaneiden henkilöiden kuntaan siirtymisessä, osallistuvat turvallisuuden edistämiseen yhdessä viranomaisten kanssa, järjestävät hakijoille omatoimisuutta ja pärjäämistä edistävää esikotouttavaa toimintaa. Edelleen keskukset ohjaavat vapaaehtoiseen paluuseen liittyvissä kysymyksissä, tekevät siihen liittyviä päätöksiä ja auttavat paluujärjestelyissä. Vastaanottokeskuksen tehtäviin kuuluu myös hakijan kansainvälistä suojelua koskevan hakemuksen käsittelyyn liittyviä tehtäviä, niin hakemukseen liittyvien puhutteluiden mahdollistaminen kuin mahdollisten myönteisten päätösten tiedoksiantoon liittyviä tehtäviä.
Palveluita järjestetään ja tuotetaan osin myös vastaanottokeskuksen ulkopuolisten palveluntuottajien toimesta. Esimerkiksi terveydenhuollon palveluita turvapaikanhakijoille järjestetään ja tuotetaan myös vastaanottokeskuksen ulkopuolisten julkisten ja yksityisten palveluntuottajien toimesta. Maahanmuuttovirasto on kilpailuttanut tietyt terveydenhuollon palvelut keskusten käytettäväksi.
Palveluntuottaja rekrytoi keskukseen Maahanmuuttoviraston ja edellä mainitun toiminnan edellyttämän henkilöstön ja vastaa henkilöstö-, talous- ja yleishallinnollisten tehtävien järjestämisestä. Palveluntuottaja hankkii vastaanottokeskustoimintaan tarvittavat asianmukaiset kiinteistöt ja vastaa mm. turvallisuuteen, tietotekniikkaan, logistiikkaan, ruoka- ja kiinteistöhuoltoon ja muihin tarvittaviin tukipalveluihin liittyvien tehtävien ja välineistön järjestämisestä sekä toimintaan vaadittavien suunnitelmien laatimisesta.
Hankinnan kohde on tarkemmin kuvattu liitteessä 1 Hankinnan kohteen kuvaus.
2022-01-10
2027-12-31
Katso hankinta-asiakirjat.
2021/S 046-116464
2027-12-31
00:00
Markkinaoikeus
Sörnäistenkatu 1
Helsinki
00580
+358 295643300
markkinaoikeus@oikeus.fi
http://www.oikeus.fi/markkinaoikeus
2022-01-07